Diari Oficial de la Generalitat Valenciana


Sumari del DOGV 9873, del 18-06-2024 (2024/5214)

Edicte de l'acord de modificació puntual número 41 del Pla general de Petrer.
-----------------------------------------------------------------------------

### Dades del document

Número de DOGV
:   9873

Data del DOGV
:   18-06-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/5214


Data del document
:   03-06-2024

Organisme emissor
:   Ajuntament de Petrer

Tipus de document
:   Edicte

Descriptors 

:   * pla d'urbanisme
    * administració local

Edicte de l'acord de modificació puntual número 41 del Pla general de Petrer. [2024/5214]  
En compliment del que es disposa en l'article 61 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, es publica l'acord adoptat pel ple de l'Ajuntament, en sessió celebrada el 27 de maig de 2024, en relació amb la modificació puntual núm. 41 del Pla general de Petrer, que, textualment, en la seua part dispositiva diu:  
  
«Primer. Sotmetre a informació pública la modificació puntual núm. 41 del Pla general de Petrer, redactada pels servicis tècnics municipals, que té per objecte modificar l'ús obligatori terciari en planta baixa en determinats carrers del municipi que es definixen com a eixos comercials, permetent també l'ús residencial, durant el termini de 45 dies, mitjançant un anunci publicat en el Diari Oficial de la Generalitat Valenciana i en premsa escrita de gran difusió en la localitat, perquè les persones interessades puguen presentar les al·legacions i els suggeriments que estimen oportuns.  
La documentació es podrà consultar en les dependències municipals en horari d'oficina o en la pàgina web de l'Ajuntament: http://www.petrer.es/concejalías/urbanismo.  
Segon. Sol·licitar informes de les administracions públiques amb competències que puguen veure's afectades per l'objecte de la modificació.  
Tercer. Suspendre, en els termes de l'article 68 del TRLOTUP, la tramitació i l'atorgament de llicències d'obres, instal·lació i ambientals, en l'àmbit objecte del document de planejament que s'exposa al públic, excepte aquelles llicències que siguen compatibles amb l'antiga i la nova ordenació».  
Cosa que es publica per a general coneixement, i es fa saber que, contra els apartats primer i segon, d'acord amb l'article 112 de la Llei 39/2015, d'1 d'octubre, del procediment administratiu comú de les administracions públiques, el present acte és de mer tràmit i no es pot interposar cap recurs en contra, sense perjuí de mostrar oposició per a la seua consideració en la resolució que pose fi al procediment, formulant les al·legacions i presentant els documents i justificacions que estimen pertinents.  
Contra l'apartat tercer, pot interposar, amb caràcter potestatiu, indistintament i alternativament, els recursos següents:  
- De reposició, davant del mateix òrgan que l'ha dictat, en el termini d'un mes, a partir de l'endemà de la publicació, i es considerarà prorrogat l'endemà hàbil al termini quan l'últim dia recaiga en dissabte.  
  
- Contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, i en el supòsit d'haver interposat amb anterioritat el de reposició, comptats a partir de l'endemà de la notificació de la seua resolució expressa o de la seua desestimació presumpta. Este s'entendrà desestimat si no hi ha resolució i notificació expressa en el termini d'un mes des de la seua interposició, sense que per a la interposició d'este recurs jurisdiccional transcórrega el termini durant el mes d'agost.  
Tot això, sense perjuí de poder utilitzar altres mitjans d'impugnació si ho estima convenient, i del que es preveu respecte a la competència territorial dels jutjats i tribunals d'este orde que establix l'article 14 de la Llei 29/1998, de 13 de juliol.  
  
Petrer, 3 de juny de 2024.- L'alcaldessa: Irene Navarro Díaz.